
	PATVIRTINTA
Klaipėdos r. Dituvos Aleksandro Teodoro Kuršaičio pagrindinės mokyklos direktoriaus
2024 m. rugsėjo 2  d. įsakymu Nr. D1 -132


KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS VIRĖJO PAREIGYBĖS APRAŠYMAS 
I SKYRIUS
PAREIGYBĖ
1. Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokykla) virėjo pareigybė priskiriama kvalifikuotų darbuotojų grupei.
2.  Pareigybės lygis – C (pareigybės, kurioms būtinas ne žemesnis kaip vidurinis išsilavinimas ir (ar) įgyta profesinė kvalifikacija);
3.  Pareigybės pavaldumas – virėjas pavaldus direktoriaus pavaduotojui ūkio reikalams.
                        II SKYRIUS
SPECIALŪS REIKALAVIMAI  ŠIAS PAREIGAS EINANČIAM DARBUOTOJUI
4.  Virėjas turi atitikti šiuos specialiuosius reikalavimus:
4.1.  turėti įgytą virėjo profesinę kvalifikaciją;
4.2.  būti pasitikrinęs sveikatą, išklausęs virtuvės darbuotojų higienos mokymus ir turėti galiojantį pažymėjimą;
4.3.  gebėti vadovautis Geros higienos praktikos taisyklėmis, žinoti kitus teisės aktus, reglamentuojančius maisto produktų priėmimą, sanitarinių - higieninių reikalavimų vykdymą Mokykloje ir gebėti žinias taikyti praktiškai;
4.4.  gebėti vesti materialiojo turto, piniginių lėšų apskaitą ir tvarkyti dokumentaciją;
4.5.  mokėti dirbti kasos aparatu, kompiuteriu; 
4.6.  būti susipažinęs su Darbo tvarkos taisyklėmis, darbų saugos, priešgaisrinės saugos, elektrosaugos reikalavimais ir juos vykdyti;
4.7.  laikytis etikos kodekso, asmens duomenų apsaugos reikalavimų.
5.  Virėjas darbo metu turi būti:
5.1.  blaivus, nesisvaiginti alkoholiu ar kitomis psichotropinėmis medžiagomis, nerūkyti darbo vietoje ir Mokyklos teritorijoje, vengti veiksmų, galinčių sukelti gaisrą;
5.2.  mandagus, kultūringai elgtis su Mokyklos bendruomenės nariais,  kitais Mokykloje ar jos teritorijoje sutinkamais žmonėmis.
6.  Virėjas savo darbe vadovaujasi šiuo pareigybės aprašymu.
III SKYRIUS
[bookmark: _Hlk124193782]ŠIAS PAREIGAS EINANČIO DARBUOTOJO FUNKCIJOS
7. Virėjas vykdo šias funkcijas:
7.1. atiduoda maistą vartotojams pagal nustatytas maitinimo normas ir laikantis maisto atidavimo grafiko;
7.2. užtikrina, kad tvarkomas maistas būtų apsaugotas nuo užteršimo, pašalinio poveikio, o patiekalai mokiniams būtų pateikiami tik švariuose induose;
7.3. patiekalams suskirstyti porcijomis ir sudėlioti į indus naudoja specialius įrankius (samčius, šaukštus, menteles ir pan.); draudžiama pagamintą maistą liesti rankomis;
7.4. užtikrina, kad išdalinamas maistas būtų apsaugotas nuo užteršimo, pašalinio poveikio;
7.5. nenaudoja įskilusių, subraižytų, įdužusių daugkartinio naudojimo indų;
7.6. užtikrina, kad sandėliavimo patalpos visada būtų švarios, tvarkingos, sistemingai valomos, dezinfekuojamos:
7.7. valo ir dezinfekuoja patalpas, virtuvės įrangą bei nuolat pildo valymo darbų registravimo formą;
7.8. patalpas valo tik su ženklintu inventoriumi, jį ir dezinfekcijos medžiagas laiko atskiroje, tam skirtoje patalpoje;
7.9. ploviklius ir dezinfekcines priemones naudoja tik pagal gamintojo nurodymus, naudojimo paskirtį ir tik tas, kurios yra teisės aktų nustatyta tvarka autorizuotos bei registruotos;
7.10. dėvi švarią, tvarkingą, asmens higienos ir saugos darbe reikalavimus atitinkančią darbo aprangą;
7.11. nustatyta tvarka laiku atlieka profilaktinį sveikatos patikrinimą;
7.12. dirba vadovaudamasis Geros higienos praktikos taisyklėmis ir galiojančiomis Lietuvos higienos normomis; 
7.13. planuoja virtuvės materialiojo turto, maisto produktų, įrangos bei inventoriaus poreikį, organizuoja ir vykdo maisto produktų užsakymą;
7.14. pagal nustatytus reikalavimus priima maisto produktus, kontroliuoja jų kokybę, pakuotes, galiojimo terminus ir užtikrina tinkamą jų sandėliavimą;
7.15. kontroliuoja virtuvės įrenginių saugią bei teisingą eksploataciją, stebi jų techninę būklę ir apie pastebėtus gedimus nedelsiant informuoja direktoriaus pavaduotoją ūkio reikalams. 
7.16. pastebėjęs valgyklos ar sandėliavimo patalpose vabzdžius ir (ar) graužikus, apie tai praneša direktoriaus pavaduotojui ūkiui ir inicijuoja bei padeda organizuoti dezinsekcijos ir deratizacijos darbus;
7.17. ekstremalios situacijos, ekstremaliojo įvykio ir (ar) karantino metu organizuoja mokinių nemokamą maitinimą bei atlieka susijusias funkcijas pagal valstybės institucijų rekomendacijas ir Mokyklos direktoriaus nurodymus;
7.18. nesant tiesioginio darbo virtuvėje (pvz., mokinių atostogų metu, kai netiekiamas maitinimas), Mokyklos direktoriaus nurodymu atlieka kitus darbus virtuvėje, Mokykloje ar jos teritorijoje, neviršydamas nustatytų etatinio darbo valandų.

